**ДО**

**ГАЛИЧКА НИКОЛОВА**

**ОБЩИНСКИ СЪВЕТНИК**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА ОБЩИНСКИ СЪВЕТ - РУСЕ**

***Относно:*** *Ваш изх. № ОбС-882/09.07.2024 г.*

**УВАЖАЕМА Г-ЖО НИКОЛОВА,**

В отговор на поставения въпрос: *„При необходимост от достъп до документи, които не представляват класифицирана информация и са налични в Община Русе, какъв е реда за получаване на бърз достъп до тях?“*

Ви информираме следното:

Редът за предоставяне на информация на общинските съветници е уреден в чл. 33, ал. 1, т. 4 от ЗМСМА, съгласно който общинският съветник има право да отправя питания към кмета. На питането се отговаря устно или писмено на следващото заседание, освен ако съветът реши друго. Посочената разпоредба е възпроизведена и в Правилника за организацията и дейността на Общински съвет – Русе, неговите комисии и взаимодействието му с общинската администрация. Също така съгласно ал. 2 на чл. 33 от ЗМСМА – „Държавните органи, стопанските и обществените организации са длъжни да оказват съдействие на общинския съветник, както и да му предоставят сведения и документи, които са му необходими във връзка с дейността му на съветник, освен когато те съставляват класифицирана информация, представляваща държавна или служебна тайна.“

Общинска администрация остава на Ваше разположение при необходимост от допълнителна информация.

*С уважение,*

**ПЕНЧО МИЛКОВ**

*Кмет на Община Русе*